OpenLLM-France/wikimedia huggingface dataset:
# Maulan

Maulan Frantziako udalerria da, Meuse departamenduan dagoena, Ekialde Handia eskualdean. 2013an 112 biztanle zituen.

## Demografia
### Biztanleria

2007an Maulan udalerrian erroldatutako biztanleak 112 ziren. Familiak 47 ziren, horien artean 13 pertsona bakarrekoak ziren (4 bakarrik bizi ziren gizonak eta 9 bakarrik bizi ziren emakumeak), 17 seme-alabarik gabeko familiak ziren eta 17 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 51 etxebizitza zeuden, 48 familiaren etxebizitza nagusia ziren, 2 bigarren erresidentzia ziren eta 1 hutsik zegoen. 49 etxeak ziren eta 2 apartamentuak ziren. 48 etxebizitza nagusietatik 42 bere jabearen bizilekua ziren, 5 alokairuan okupaturik zeuden eta 1 doan lagata zegoen; 1ek bi gela zituen, 6 etxek hiru zituzten, 19 etxek lau zituzten eta 21 etxek bost zituzten. 41 etxek euren parking plaza propioa zuten azpian. 14 etxetan ibilgailu bat zegoen eta 28 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Maulan udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 4 |
| 0 | 75-79 | 4 |
| 0 | 70-74 | 0 |
| 0 | 65-69 | 0 |
| 4 | 60-64 | 0 |
| 0 | 55-59 | 8 |
| 8 | 50-54 | 4 |
| 4 | 45-49 | 0 |
| 0 | 40-44 | 0 |
| 8 | 35-39 | 4 |
| 4 | 30-34 | 4 |
| 0 | 25-29 | 0 |
| 0 | 20-24 | 0 |
| 0 | 15-19 | 0 |
| 4 | 10-14 | 4 |
| 0 | 5-9 | 0 |
| 8 | 0tik 4ra | 4 |

## Ekonomia

2007an lan egiteko adina zuten pertsonak 79 ziren, horien artean 62 aktiboak ziren eta 17 inaktiboak ziren. 62 pertsona aktiboetatik 57 lanean zeuden (30 gizon eta 27 emakume) eta 5 langabezian zeuden (2 gizon eta 3 emakume). 17 pertsona inaktiboetatik 9 erretiraturik zeuden, 5 ikasten zeuden eta 3 "bestelako inaktibo" gisa sailkaturik zeuden.

### Ekonomia jarduerak

2007an zeuden 4 komertzioetatik, 1 eraikuntza enpresa zen, 2 ibilgailuen saltze eta konpontze enpresak ziren eta 1 ostalaritza eta jatetxe enpresa zen.
2009an norbanakoentzat zegoen zerbitzu bakarra igeltseroa zen.
2000. urtean Maulan udalerrian 4 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q892406
* Multimedia: Maulan / Q892406
# Maulbronngo monasterioa

Maulbronngo monasterioa (alemanez: 'Kloster Maulbronn') Europan hobeto gorde diren Zistertar monasterioen artean dago. Maulbronn hiritik gertu dago, Alemaniako Baden-Württemberg estatuan. Hiritik kanpo dago, gotortua. Bretten eta Knittlingen beste hiri gertuenak dira. Monasterioa 1147an sortu zen, Aita Santuaren laguntzaz, Eugenio III.a. Eraikinean oso estilo desberdinak ikus daitezke, erromaniko eta gotiko bereziki zeren eta bi estilo horien arteko trantsizio garaian altxatu baitzen. Garrantzia handia du monasterioa urez hornitzeko egin zuten sistema, egun oraindik osoa dagoena. 1993an Unescok Gizateriaren Ondarea izendatu zuen.

## Historia

Monasterioa 1147an sortu zen, Eugenio III.a Aita Santu zistertarraren babespean. Eliza nagusia, erromanikotik gotikora bitarteko estilo batean eraikia, 1178an sagaratu zuen Arnoldek, Espirako gotzainak. Erreforma protestantearen ondoren, Württembergeko dukeak monasterioa bereganatu zuen, 1504an, eta bertan eraiki zuen bere ehiza pabiloia. XVII. mendearen erdialdean, aurreko abadia, apaizgaitegi protestante bihurtu zen, gaur egun, Maulbronn eta Blaubberen Seminario Ebanjelikoa bezala ezagutzen dena. Elizgizon protestanteek eraikin monastikoak beren beharretarako egokitu zituzten.

## Iruditegia

* Monasterioaren fatxada.
* Lavatorium
* Korua.
* Klaustroa.
* Abadiaren nabea.

## Erreferentziak

* ↑ http://whc.unesco.org/es/list/546
* ↑ Guide vert Michelin, Allemania, 2008, 346 or.

## Kanpo estekak

* (Frantsesez)(Gaztelaniaz):Monasterioaren gaineko bideoa Youtuben.
* Datuak: Q157886
* Multimedia: Maulbronn Monastery complex / Q157886
# Mathilda Beasley

Mathilda Taylor Beasley, jaiotzez Mathilde Taylor, (New Orleans, 1832ko azaroaren 14a – 1903ko abenduaren 20a) estatubatuar moja eta irakaslea izan zen, Georgia estatuko lehen moja afro-amerikarra. AEBetako neska afro-amerikarrentzako lehen umezurztegietako bat sortu zuen.

## Bizitza

New Orleansen (Louisiana) jaio zen 1832ko azaroaren 14an, James C. Taylorren esklaboa. 1869an, eliza katoliko batean bataiatu zen, beharbada 1877an hil zen Abraham Beasleyrekin ezkontzeko prestatzen zen bitartean.
Catherine eta Jane Deveaux-ekin, Beasleyk esklaboei irakatsi zien Savannahn (Georgia), Gerra Zibila baino lehen, nahiz eta garai hartan legez kanpokoa izan.
Geroago, Ingalaterran frantziskotar moja bihurtu ondoren, Estatu Batuetara itzuli zen eta 1889an moja afro-amerikar talde bat sortu zuen Georgian. Bere taldea Frantziskotar Ordenan lotzen saiatu zen, baina azkenean ez zuen arrakastarik izan.
Gainera, Ameriketako Estatu Batuetako neska afro-amerikarrentzako lehen umezurztegietako bat sortu zuen. 1895ean, umezurztegia erretzeko hainbat saiakera egin ziren. 1898an, hiru frantziskotar moja etorri ziren laguntzera, eta jatorrizko moja taldea desegin zen, baina Mathildak umezurztegian jarraitu zuen lanean.
1903ko abenduaren 20an hil zen. Savannahko hilerri katolikoan lurperatu zen.

## Erreferentziak

* 1 2 3 (Ingelesez) «Mathilda Taylor Beasley» Georgia Women of Achievement jatorrizkotik artxibatua (artxibatze data: 2009-05-04).
* ↑ (Ingelesez) Wells-Bacon, Mary. The Life of Mathilda Beasley. (argitaratze data: 1987-05-26) jatorrizkotik artxibatua (artxibatze data: 2015-09-19).
* 1 2 (Ingelesez) Berend, Stephen. «Teacher, nun, hero. Savannah's Mother Mathilda will be honored as one of Georgia's 'Women of Achievement.'» Savannah Now 2004-02-21 jatorrizkotik artxibatua (artxibatze data: 2017-12-22).
* 1 2 3 (Ingelesez) «Mathilda Beasley and the Catholic Church» Georgia Historical Society.
* ↑ (Ingelesez) Black Women in America: An Historical Encyclopedia. First Indiana University Press Edition, 99-100 or. ISBN 0-253-32774-1..
* ↑ (Ingelesez) «Marker Monday: Mother Mathilda Beasley, O.S.F.: Georgia’s First Black Nun» Georgia Historical Society 2017-12-04.

## Kanpo estekak

* Datuak: Q19560052
# Mathilda Hodgkins-Byrne

Mathilda Kathryn Hodgkins-Byrne (Londres, 1994ko urriaren 1a) arraunean lehiatzen den britainiar kirolaria da. Bere ahizpa Charlotte kirol berean lehiatzen da.
Udako bi Olinpiar Jokotan parte hartu zuen, eta brontzezko domina bat lortu zuen Parisen 2024an, scull bikoitzeko proban, eta zazpigarren postua lortu zuen Tokio 2020an, lau skull-eko proban.
Brontzezko domina bat eskuratu zuen 2017ko Munduko Arraun Txapelketan, eta bi domina Europako Arraun Txapelketan, 2017. eta 2021. urteetan.

## Nazioarteko palmaresa

Olinpiar Jokoak :
| Urtea | Lekua | Domina | Proba |
| 2024 | Paris Frantzia | 03 ! | Skull bakoitza |
| Munduko Txapelketa ||||
| Urtea | Lekua | Domina | Proba |
| 2017 | Sarasota (Estatu Batuak) | 03 ! | Skull laukoitza |
| Europako Txapelketa ||||
| Urtea | Lekua | Domina | Proba |
| 2017 | Račice (Txekiar Errepublika) | 03 ! | Skull laukoitza |
| 2021 | Varese (Italia) | 02 ! | Skull laukoitza |

## Erreferentziak

* 1 2 Mathilda Hodgkins-Byrne. .
* ↑ «World Rowing - Mathilda HODGKINS BYRNE» World Rowing (Noiz kontsultatua: 2024-08-04).

## Kanpo estekak

* Datuak: Q30144923
* Multimedia: Mathilda Hodgkins-Byrne / Q30144923
# Mathieu de Costa

Mathieu de Costa, batzuetan d'Acosta ere deitua, Kanadako lehen pertsona beltz askea izan zen, Kanadako Ondarearen Institutuaren arabera.

## Biografia

XVII. mendean, lehen urtean, Ipar Amerikan, Mathieu da Costa egungo Kanadako ekialdeko kostaldera. Ez da jakin non eta noiz jaio eta hil zen Da Costa. Argi dago afrikar jatorrikoa zela, interpretea zela, eta Pierre Dugua de Bots eta Samuel de Champlain kolonizatzaile frantziarrentzat lanean aritu zela. Frantsesa, portugesa, nederlandera eta euskara –zehazki, algonkin-euskara pidgina– menderatzen omen zituen eta, jakina, zena zelako ama-hizkuntza, horren berri inon jaso ez arren.
Historialarien arabera, afrikarrak XV. mendearen amaieran hasi ziren portugaldarrentzat interprete lanean, eta handik mende batera, europarrak Afrika geroz eta hegoalderago esploratu ahala, herbeheretarrentzat, frantsesentzat eta ingelesentzat. Beharbada, horregatik hitz egiten zuen Da Costak frantsesez, nederlanderaz eta portugesez.
Baina ez da jakin nolatan menderatu zuen algonkin-euskara pidgina, San Laurendi ibaitik gorakoekin interprete lanak egiteko. Huraxe baitzen lurralde haietan europarren eta bertakoen arteko komunikazio-tresna nagusia. Euskal baleazaleak 1520ko hamarkada inguruan iritsi ziren Ternua eta Labrador inguruetara eta hango biztanleekiko harremanetan mikmakerako, innerako eta euskarazko hitzez osatutako pidgina sortu zen –gaskoierazko ukitu batzuk ere ba omen zituen–, gerora kolonizatzaile frantziarrek ere erabiliko zutena. Da Costak, beharbada, Europan ikasi zuen euskara edo, zuzenean, pidgina. Edo, agian, Amerika iparraldean bertan ikasiko zuen, jardunean zela.
1607ko otsailean edo martxoan Europan zen berriro interprete afrikarra, dokumentu batek jaso baitzuen Pierre Dugua de Monsen idazkaria haren bila joan zela Amsterdamera. Itxuraz, herbeheretarrek frantziarren zenbait itsasontzi atzeman eta Da Costa bahitu zuten. Hortik ondorioztatu daiteke, ordurako Kanadako kosta atlantikoan lanean ibilia zela. 1608an Da Costak kontratu bat sinatu zuen Nicolas de Bauquemare normandiar merkatariarekin, hiru urtez “Kanadako, Akadiako eta beste edonorako bidaietan” itzultzaile lanak egiteko. Ez da jakin berriro ontziratu zen, baina kontratu osoa behintzat ez zuen bete. 1609ko abenduan Mathieu Da Costa Le Havren preso zegoen “lotsagabekeria ekintza” bat medio. Eta handik aurrera ez dago haren arrastorik.

## Erreferentziak

* 1 2 3 4 5 Nagore Irazustabarrena, Kanadako lehen beltz euskaraduna, Argia, 2017ko urriaren 01a
* Datuak: Q3244976
# Mathilde Gremaud

Mathilde Gremaud (2000ko otsailaren 8a) suitzar estilo libreko eskiatzailea da, nazioartean lehiatzen dena.
2017ko Munduko Txapelketan parte hartu zuen. 2018ko Neguko Olinpiar Jokoetan parte hartu zuen eta emakumezkoen slopestylean zilarrezko domina lortu zuen.
2019ko Winter X Gamesetan urrea irabazi zuen jauzi handian.
2022ko Neguko Olinpiar Jokoetan Gremaudek urrezko domina irabazi zuen slopestylean eta brontzezko domina jauzi handian .

## Erreferentziak

* ↑ «Athlete profile – Mathilde Gremaud» pyeongchang2018.com.
* ↑ Incertaine de pouvoir concourir samedi matin, Mathilde Gremaud décroche la médaille d'argent. .
* ↑ «Medals update: Swiss Mathilde Gremaud edges Ailing (Eileen) Gu for gold in women's freeski slopestyle» olympics.com.

## Kanpo estekak

* Datuak: Q28123964
* Multimedia: Mathilde Gremaud / Q28123964
# Mathiston (Mississippi)

Mathiston Mississippiko herri bat da. Choctaw konderrian kokatua dago. 2010ean 698 biztanle zituen, 6,4 kilometro koadrotan banatuta.

## Ikus, gainera

* Choctaw konderria

## Kanpo estekak

* Datuak: Q892397
* Multimedia: Mathiston, Mississippi / Q892397
# Mathoceras

Mathoceras ongi ezagunak diren ammonite izeneko zefalopodoen artean genero fosil bat da. Kretazeoan bizi ziren., hau da, orain dela 145 milioi urtetik 66 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12263233
# Mathoceratites

Mathoceratites ongi ezagunak diren ammonite izeneko zefalopodoen artean genero fosil bat da. Kretazeoan bizi ziren., hau da, orain dela 145 milioi urtetik 66 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12263234
# Mathis (Texas)

Mathis Texasko hiri bat da. San Patricio konderrian kokatua dago. 2010ean 4.942 biztanle zituen, 8,58 kilometro koadrotan banatuta.

## Ikus, gainera

* San Patricio konderria

## Kanpo estekak

* Datuak: Q974812
* Multimedia: Mathis, Texas / Q974812
# Milltown of Rothiemay

Milltown of Rothiemay, Eskoziako gaeleraz: Ràth a' Mhuigh, Eskoziako herri bat da, Moray eremu administratiboan.

## Kanpo estekak

* Datuak: Q15059258
* Multimedia: Milltown of Rothiemay / Q15059258
# Millvale (Pennsylvania)

Millvale Pennsylvaniako borough bat da. Allegheny konderrian kokatua dago. 2010ean 3.744 biztanle zituen, 1,60 kilometro koadrotan banatuta.

## Ikus, gainera

* Allegheny konderria

## Kanpo estekak

* Datuak: Q1185796
* Multimedia: Millvale, Pennsylvania / Q1185796
# Millvale, Bessbrook

Millvale, Bessbrook, Ipar Irlandako herrixka bat da, Armagh konderrian dagoena. Bessbrook eta Newry udalerrien artean dago.

## Kanpo estekak

* Datuak: Q6860102
# Millville (Delaware)

Millville Delawareko herria bat da. Sussex konderrian kokatua dago. 2010ean 9.126 biztanle zituen, 6,47 kilometro koadrotan banatuta.

## Ikus, gainera

* Sussex konderria

## Kanpo estekak

* Datuak: Q754417
* Multimedia: Millville, Delaware / Q754417
# Millville (Kalifornia)

Millville Ameriketako Estatu Batuetako erroldak esleitutako leku bat da. Shasta konderrian dago, Kalifornia estatuan. 724 biztanle ditu, 21,272474 kilometro koadroko azaleran banatuta.

## Ikus, gainera

* Shasta konderria

## Kanpo estekak

* Datuak: Q2613312
# Millville (Massachusetts)

Millville, Massachusetts Ameriketako Estatu Batuetako herri bat da. Worcester konderrian kokatuta dago, Massachusetts estatuan. 3.174 biztanle ditu, 5 kilometro koadroko azaleran banatuta.

## Ikus, gainera

* Sheboygan konderria

## Kanpo estekak

* Datuak: Q513332
* Multimedia: Millville, Massachusetts / Q513332
# Milltownpass

Milltownpass (irlanderaz: Bealach Bhaile an Mhuileann) Irlandako udalerri bat da, Westmeath konderrian dagoena.

## Kanpo estekak

* Datuak: Q2074248
* Multimedia: Milltownpass / Q2074248
# Milltown hilerria

Milltown hilerria (irlanderaz Reilig Bhaile an Mhuilinn eta ingelesez Milltown Cemetery) Ipar Irlandako Belfast hiriaren mendebaldean dagoen hilerri bat da.
Ballymurphy auzoan dago, Falls Road hiribidea eta M1 autobidearen artean. 1869an ireki zen eta gaur egun bertan Belfasteko 200.000 lagun lurperatuak daude, hauetako gehienak katolikoak edo irlandar errepublikarrak. Hilerria hiru eremutan banatua dago, bakoitza futbol zelai baten neurrikoa, "lur elkorra" deituak. 80.000 lagun baino gehiago lursail "elkor" horietako lurperatuak daude, asko 1918ko gripe pandemiaren ondorioz hilak.
1988ko martxoaren 16an Milltown hilerriko erasoaren lekuko izan zen, honetan Michael Stone loialistak Gibraltarren Britainiar Aire Zerbitzuko soldaduek tiroz hildako hiru IRAkideen hiletara joandako jendetzari esku-lehergailu eta tiroz erasotu eta 3 pertsona hil eta 60 zauritu zituen.
2007an ordurarte abandonatuak zeuden hilerriko azaleraren 220.000 metro karratu landu eta berreskuratu egin ziren.

## Ikus gainera

* Milltown hilerriko erasoa

## Kanpo estekak

* Datuak: Q1117693
* Multimedia: Milltown Cemetery / Q1117693
# Millville (Iowa)

Millville Iowako hiri bat da. Clayton konderrian kokatua dago. 2010ean 30 biztanle zituen, 0,17 kilometro koadrotan banatuta.

## Ikus, gainera

* Clayton konderria

## Kanpo estekak

* Datuak: Q1928404
# Major League (filma)

Major League (euskaraz Liga Nagusia), 1989ko David S. Ward estatubatuar zinema zuzendariaren kirol komedia film bat da. Tom Berenger, Charlie Sheen, Wesley Snipes, James Gammon, Bob Uecker, Rene Russo eta Corbin Bernsen aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Rachel Phelps (Margaret Whitton) Las Vegas hiriko dantzariak alargundu eta ondorengontzan bere senarran hil berriaren jabetzakoa zen Cleveland Indians beisbol taldearen jabegoa jaso du. Phelpsek Cleveland hiria gorrotatzen du eta taldea Miami hirira lekualdatu nahi du. Berez, Cleveland Indians taldea Liga Nagusiko talde txarrena izatearen ospea du, baina orain beren partiduak irabazten hasi da.

## Aktoreak

* Tom Berenger: Jake Taylor
* Charlie Sheen: Ricky "Wild Thing" Vaughn
* Corbin Bernsen: Roger Dorn
* Margaret Whitton: Rachel Phelps
* James Gammon: Lou Brown
* Rene Russo: Lynn Weslin
* Bob Uecker: Harry Doyle
* Wesley Snipes: Willie Mays Hayes
* Charles Cyphers: Charlie Donovan
* Chelcie Ross: Eddie Harris
* Dennis Haysbert: Pedro Cerrano
* Andy Romano: Pepper Leach
* Kip Powers: Cooper Vaughn
* Steve Yeager: Duke Temple
* Pete Vuckovich: Clu Haywood
* Willie Mueller: "Dukea"
* Stacy Carroll: Suzanne Dorn
* NOT W Goodall: Yankees 3. basea
* Todd Johnson: Jeremy Keltner
* Neil Flynn: Cleveland Indians taldearen zaletua
* Ed Grode, Jr.: Cleveland Indians taldearen zaletua
* Marc Daniloff: Kirol kazetaria

## Kanpo estekak

* IMDBko fitxa irakurgai (Ingelesez)
* Datuak: Q1213621
# Majorita

Majorita silikato motako minerala da eta garnet taldearen kidea da.

## Ezaugarriak

Majorita silikato mineralaren formula kimikoa hau da: ${\ce {Mg3(Fe^{2+},Si,Al)2(SiO4)3}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 7 - 7,5 da.

## Erreferentziak

* 1 2 (Ingelesez) «Majorite: Mineral information, data and localities.» www.mindat.org (Noiz kontsultatua: 12-05-2019).
# Major konderria (Oklahoma)

Major konderria (ingelesez: Major County) Oklahomako konderri bat da, Ameriketako Estatu Batuetan. Hiriburua Purcell da. 2010eko zentsuaren arabera 7.527 biztanle zituen, Major kilometro koadroko azaleran.

## Geografia

Major konderriak 2.481,06 kilometro koadro ditu. Horietatik 7,65 ura dira. Beste 2.473,41 lurra dira. Biztanleria dentsitatea 3,03 da.

## Demografia

2010eko zentsoan bizi ziren 7.527 pertsonetatik 7.194 txuriak edo hispanoak dira. Horietatik hispano edo latino kategorian 565 dira. 32 beltzak edo afroamerikarrak. 130 amerikar natiboak ziren eta 3 Hawaii edo Pazifikoko irletako natiboak. 25 asiarrak ziren. Bestelako arraza bat kategorian 1 biztanle daude. Bukatzeko euren burua arraza bat baino gehiagotan 142 pertsonek kokatzen zuten.

### Biztanleria piramidea
## Kanpo estekak

* Datuak: Q495839
* Multimedia: Major County, Oklahoma / Q495839
# Majors (zinema)

Majors anglizismoarekin ezagutzen da («handienak», «boteretsuenak») zinema estudio gutxi batzuk, estudio sistema sortu zen garaitik (1910 eta 1920) AEBetako zinemaren industrian nagusi izan direnak, batez ere Hollywoodetik, Los Angeles hiriko barruti horretan baitaude. Zinema estudioei ere «zinema ekoiztetxeak» edo, besterik gabe, «ekoiztetxeak» deitzen zaie.
Majorsetako filmek sistematikoki pilatzen dute merkatu-kuotarik handiena, bai leihatilako diru-bilketari dagokionez (box office ingelesez), bai ikusle kopuruari dagokionez (admissions ingelesez), bai Estatu Batuetan, bai mundu osoan. Zeharkako ondorio gisa, Estudio handiek ere sistematikoki menperatzen dituzte eratorritako merkatuak, zehazki: telebista-kateei egindako salmentak, bideo eta DVDen banaketa, lizentzien salmentak (bideo-joko, jostailuen fabrikatzaileak, sukaldaritza- eta aisialdi-kateak eta abar). eta gero eta nagusitasun handiagoa lortzen ari dira banaketa-bide berrietan ere (Internet eta telefonia mugikorra, batez ere). Domeinu hori epe luzera bermatzeko, Majorsen jabe diren korporazioek telebistako produktoreak edo estudioak, proiekzio zinematografikoko aretoen kateak, interneteko atariak eta abar barne hartzen dituzte.

## Kanpo estekak

* Datuak: Q2537117
# Major Sales

Major Sales Brasilgo udalerri bat da, Rio Grande do Norte estatuan kokatua. 3.924 biztanle ditu 31,971 km²ko eremuan.

## Ikus, gainera

* Rio Grande do Norte

## Kanpo estekak

* Datuak: Q1802362
* Multimedia: Major Sales / Q1802362
# Major Vieira

Major Vieira Brasilgo udalerri bat da, Santa Catarina estatuan kokatua. 7.425 biztanle ditu 525,495 km²ko eremuan.

## Ikus, gainera

* Santa Catarina

## Kanpo estekak

* Datuak: Q1799281
* Multimedia: Major Vieira / Q1799281
# Majori kiroldegia

Majori kiroldegia Gipuzkoako Goierri eskualdeko Ordizia udalerrian dagoen kiroldegia da, Altamira auzoko Gernika kalearen 3. zbk-an dago, Altamira estadioaren estadioaren alboan. Ordiziako Udalaren jabetzakoa da.

## Kanpo estekak

* Majori kiroldegiaren webgunea
* Datuak: Q20492941
# Mehama (Oregon)

Mehama Ameriketako Estatu Batuetako erroldak esleitutako leku bat da. Marion konderrian kokatuta dago, Oregon estatuan. 317 biztanle ditu, 1,232617 kilometro koadroko azaleran banatuta.

## Ikus, gainera

* Marion konderria

## Kanpo estekak

* Datuak: Q2240924
# Mehatxu

Mehatxua pertsona edo erakunde baten aurka kalte edo okerren baten iragarpena da, horrengan hertsadura eta beldurra sorrarazteko. Zirkuntzantziak nolakoak diren, delitu izan daiteke.

## Kanpo estekak

* Datuak: Q707125
# Meharia

Meharia Cossidae familiako tximeleta genero bat da. Bere espezie tipoa Meharia incurvariella da.

## Espezieak

| Espeziea | Egoera |
| Meharia acuta | daturik gabe |
| Meharia avicenna | daturik gabe |
| Meharia baluchestana | daturik gabe |
| Meharia breithaupti | daturik gabe |
| Meharia fischeri | daturik gabe |
| Meharia ganslmeieri | daturik gabe |
| Meharia hackeri | daturik gabe |
| Meharia incurvariella | daturik gabe |
| Meharia interrupta | daturik gabe |
| Meharia murphyi | daturik gabe |
| Meharia ostrauskasi | daturik gabe |
| Meharia ouanou | daturik gabe |
| Meharia persica | daturik gabe |
| Meharia philbyi | daturik gabe |
| Meharia pulcher | daturik gabe |
| Meharia rolandi | daturik gabe |
| Meharia scythica | daturik gabe |
| Meharia semilactea | daturik gabe |
| Meharia tancredii | daturik gabe |
| Meharia tanganyikae | daturik gabe |
| Meharia turatii | daturik gabe |
| Meharia yakovlevi | daturik gabe |

## Kanpo estekak

* Datuak: Q13856868
* Multimedia: Meharia / Q13856868
* Espezieak: Meharia
# Mehdi Baala

Mehdi Baala (arabieraz: مهدي بعلة‎:) (Estrasburgo, 1978ko abuztuaren 17a) distantzia ertaineko atleta ohi frantsesa da, eta 1.500 metroko lasterketetan espezializatua zegoen, batez ere. Baalak nazioarteko hainbat domina garrantzitsu irabazi ditu 1.500 metroko proban – Brontzezko olinpikoa, zilarrezkoa Munduko Txapelketan, urrezkoa Europako Txapelketan eta brontzezkoa Europako Indoor Txapelketan. Gainera, hainbat domina irabazi ditu Europako Kopako 1.500 metroko ekitaldian, IAAF Munduko Kopan eta IAAF Atletismoko Munduko Finalean. Garai guztietako distantzia ertaineko lasterkari frantses onenetakoa da Baala. 2024ko otsailara arte, hiru distantziatarako erregistro nazionalak ditu aire zabalean (1.000 m: 2.13.96, 1500 m: 3.28.98 eta 2000m: 4.53.12; horiek guztiak 2002tik 2005era bitartean ezarri ziren) eta hiru distantziatarako Frantziako pista estaliko erregistro nazionalak ere baditu (800 m, 1.000 m eta milia; guztiak 2003tik 2009ra ezarri ziren).

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2008 | Pekin | 03 ! | 1500m |
| Munduko Txapelketak ||||
| Urtea | Lekua | Domina | Proba |
| 2003 | Paris | 02 ! | 1500m |
| Europako Txapelketak ||||
| Urtea | Lekua | Domina | Proba |
| 2002 | Munich | 01 ! | 1500m |
| 2006 | Göteborg | 01 ! | 1500m |
| Europako Pista Estaliko Txapelketak ||||
| Urtea | Lekua | Domina | Proba |
| 2000 | Gante | 03 ! | 1500m |

## Erreferentziak

* ↑ Superb Baala defends 1500m title. BBC Sport. 9 August 2006

## Kanpo estekak

* Datuak: Q9115
* Multimedia: Mehdi Baala / Q9115
# Mehedinți konderria

Mehedinți konderria (meheˈdint͡sʲ ahoskatua) Errumaniako Sud-Vest Oltenia eskualdeko konderrietako (județ) bat da. Bere hiriburua Drobeta-Turnu Severin da. 4.933 kilometro koadro ditu eta 254.570 biztanle zituen 2011n.

## Kanpo estekak

* Datuak: Q191717
* Multimedia: Mehedinți County / Q191717